การจ่ายเบี้ยความพิการ

* คนพิการที่มีอายุน้อยกว่า 18 ปีบริบูรณ์

ได้รับเบี้ยความพิการในอัตรา 1,000 บาทต่อเดือน

* คนพิการที่มีอายุ 18 ปีบริบูรณ์ขึ้นไป

ได้รับเบี้ยความพิการในอัตรา 800 บาทต่อเดือน



คนพิการย้ายภูมิลำเนา

เมื่อคนพิการที่มีสิทธิได้รับเงินเบี้ยความพิการอยู่แล้ว ย้ายภูมิลำเนาไปยังองค์กรปกครองส่วนท้องถิ่นอื่น ให้ดำเนินการดังนี้

1. คนพิการจะต้องแจ้งให้องค์การบริหาร ส่วนตำบลบ้านพระ เพื่อไม่ให้เกิดความซ้ำซ้อน และคนพิการต้องไปลงทะเบียนยื่นคำขอรับเบี้ยความพิการที่องค์กรปกครองส่วนท้องถิ่นแห่งใหม่ ที่ท่านย้ายภูมิลำเนา ท่านจะมีสิทธิ์รับเงินจากองค์กรปกครองส่วนท้องถิ่นแห่งใหม่ในเดือนถัดไป
2. กรณีคนพิการที่ย้ายภูมิลำเนา แต่ไม่ได้ไปลงทะเบียนและยื่นคำขอรับเบี้ยความพิการที่องค์กรปกครองส่วนท้องถิ่นแห่งใหม่ จะไม่มีสิทธิได้รับเงินเบี้ยความพิการจากองค์กรปกครองส่วนท้องถิ่นแห่งเดิมและแห่งใหม่



การรับลงทะเบียนรับเงินเบี้ยความพิการ

โดย

งานสวัสดิการสังคมและสังคมสงเคราะห์ สำนักปลัด

องค์การบริหารส่วนตำบลบ้านพระ

โทร. 037-471-345

http://www.tambonbanpra.go.th/

การรับลงทะเบียนผู้พิการ

ขององค์การบริหารส่วนตำบลบ้านพระ

ประจำปีงบประมาณ พ.ศ.2564

การยื่นคำขอลงทะเบียนเพื่อรับเงินเบี้ยความพิการ ประจำปีงบประมาณ พ.ศ.2564 ให้คนพิการ รายใหม่ที่ยังไม่เคยลงทะเบียนมาก่อน และคนพิการย้ายภูมิลำเนาเข้ามาในพื้นที่ตำบลบ้านพระ ที่ได้รับการประกาศถอดถอนรับเบี้ยความพิการจากท้องถิ่นเดิมเรียบร้อยแล้ว

การยื่นคำขอลงทะเบียน

 คนพิการลงทะเบียนรับเงินเบี้ยความพิการในเดือนใด จะมีสิทธิ์ได้รับเงินเบี้ยความพิการในเดือนถัดไป โดยมีหลักเกณฑ์อัตราการจ่ายเบี้ยความพิการ ดังนี้

1. คนพิการที่มีอายุน้อยกว่า 18 ปีบริบูรณ์ จะได้รับเบี้ยความพิการในอัตรา 1,000 บาทต่อเดือน
2. คนพิการที่มีอายุ 18 ปีบริบูรณ์ขึ้นไป จะได้รับเบี้ยความพิการในอัตรา 800 บาทต่อเดือน

(คำนวณยอดช่วงอายุ ทุกวันที่ 1 ของเดือน)

คุณสมบัติผู้สูงอายุที่มีสิทธิ์ลงทะเบียนขอรับเงินเบี้ยความพิการ

1. มีสัญชาติไทย
2. มีภูมิลำเนาในเขตพื้นที่ตำบลบ้านพระ
3. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

เอกสารหลักฐานประกอบการลงทะเบียน

1. สำเนาบัตรประจำตัวประชาชน
2. สำเนาบัตรประจำตัวคนพิการ
3. สำเนาทะเบียนบ้านฉบับเจ้าบ้าน
4. สำเนาสมุดบัญชีเงินฝากธนาคาร

(ธนาคารกรุงไทย หรือ ธนาคารธ.ก.ส.)

เอกสารหลักฐานประกอบการลงทะเบียน

กรณีมอบอำนาจ

ผู้มอบอำนาจ

1. สำเนาบัตรประจำตัวประชาชน
2. สำเนาบัตรประจำตัวคนพิการ
3. สำเนาทะเบียนบ้านฉบับเจ้าบ้าน

ผู้รับมอบอำนาจ

1. สำเนาบัตรประจำตัวประชาชน
2. สำเนาทะเบียนบ้านฉบับเจ้าบ้าน
3. สำเนาสมุดบัญชีเงินฝากธนาคาร

